text: नई दिल्ली: सीबीएसई पेपर लीक मामले में पीएम नरेंद्र मोदी ने गहरी नाराजगी जताई। इस संबंध में उन्होंने केंद्रीय मानव संसाधन मंत्री प्रकाश जावड़ेकर को दोषियों के खिलाफ कड़ी कार्रवाई के निर्देश दिए। इस संबंध में प्रेस कॉन्फ्रेंस के जरिए मानव संसाधन मंत्री ने साफ कर दिया कि दोषियों की पहचान की जाएगी। इस कृत्य के लिए जिम्मेदार किसी भी शख्स को बख्शा नहीं जाएगा। उन्होंने कहा कि आगे से इस तरह की घटना न हो उसके लिए पुख्ता कदम उठाए जाएंगे।